L 118/18
FI
Euroopan unionin virallinen lehti
20.4.2022
(16)
Kaupallista oktabromidifenyylieetteriä koskeva kohta asetuksen (EU) N:o 649/2012 liitteessä I olevassa 3 osassa kattaa myös kyseisen asetuksen liitteessä I olevassa 1 ja 2 osassa mainitun oktabromidifenyylieetterin.
Näin ollen oktabromidifenyylieetteri olisi poistettava asetuksen (EU) N:o 649/2012 liitteessä I olevassa 1 ja 2 osassa olevista kemikaaliluetteloista.
(17)
Pysyviä orgaanisia yhdisteitä koskevan Tukholman yleissopimuksen, jäljempänä ’Tukholman yleissopimus’, sopimuspuolten konferenssi päätti 29 päivästä huhtikuuta 10 päivään toukokuuta 2019 pidetyssä yhdeksännessä kokouksessaan sisällyttää aineen dikofoli mainitun yleissopimuksen liitteeseen A. Näin ollen kyseinen aine sisällytettiin asetuksen (EU) 2019/1021 liitteessä I olevassa A osassa olevaan luetteloon, minkä vuoksi se olisi lisättävä asetuksen (EU) N:o 649/2012 liitteessä V olevassa 1 osassa olevaan kemikaaliluetteloon.
Koska aineen lisääminen asetuksen (EU) N:o 649/2012 liitteessä V olevassa 1 osassa olevaan luetteloon tarkoittaa, että aineen vienti kielletään ilman poikkeuksia, dikofolin sisällyttäminen kyseisen asetuksen liitteessä I olevassa 1 ja 2 osassa oleviin luetteloihin ei ole enää tarpeen ja se olisi poistettava niistä.
(18)
Tukholman yleissopimuksen sopimuspuolten konferenssi päätti 29 päivästä huhtikuuta 10 päivään toukokuuta 2019 pidetyssä yhdeksännessä kokouksessaan sisällyttää aineen perfluorioktaanihappo (PFOA), sen suolat ja PFOA:n kanssa samankaltaiset yhdisteet mainitun yleissopimuksen liitteeseen A tietyin poikkeuksin ja siten, että sopimuspuolilla on velvollisuus kieltää kyseisiä kemikaaleja sisältävien sammutusvaahtojen vienti.
Näin ollen perfluorioktaanihappo (PFOA), sen suolat ja PFOA:n kanssa samankaltaiset yhdisteet sisällytettiin asetuksen (EU) 2019/1021 liitteessä I olevassa A osassa olevaan luetteloon, minkä vuoksi ne olisi lisättävä asetuksen (EU) N:o 649/2012 liitteessä V olevassa 1 osassa olevaan kemikaaliluetteloon siltä osin kuin on kyse niiden käytöstä sammutusvaahdoissa.
(19)
Tukholman yleissopimuksen sopimuspuolten konferenssi päätti 4 päivästä 15 päivään toukokuuta 2015 pidetyssä seitsemännessä kokouksessaan sisällyttää aineen pentakloorifenoli sekä sen suolat ja esterit mainitun yleissopimuksen liitteeseen A. Näin ollen kyseiset aineet sisällytettiin asetuksen (EU) 2019/1021 liitteessä I olevassa A osassa olevaan luetteloon, minkä vuoksi ne olisi lisättävä asetuksen (EU) N:o 649/2012 liitteessä V olevassa 1 osassa olevaan kemikaaliluetteloon.
(20)
Tukholman yleissopimuksen sopimuspuolten konferenssi päätti 4 päivästä 8 päivään toukokuuta 2009 pidetyssä neljännessä kokouksessaan sisällyttää aineet perfluorioktaanisulfonihappo (PFOS), sen suolat ja perfluorioktaanisul­ fonyylifluoridi mainitun yleissopimuksen liitteeseen B.
Tätä kohtaa muutettiin myöhemmin päätöksellä SC-9/4 vuonna 2019.
Kyseiset aineet on sisällytetty asetuksen (EU) 2019/1021 liitteessä I olevassa A osassa olevaan luetteloon, minkä vuoksi ne olisi lisättävä asetuksen (EU) N:o 649/2012 liitteessä V olevassa 1 osassa olevaan kemikaaliluetteloon.
(21)
Asetuksen (EU) N:o 649/2012 liitteessä V olevassa 1 osassa mainitaan esineet, jotka sisältävät tetra-, penta-, heksatai heptabromidifenyylieetteriä vähintään 0,1 painoprosenttia ja jotka on tuotettu osittain tai täysin kierrätetyistä materiaaleista tai uudelleenkäyttöön valmistellusta jätteestä.
Kyseinen kohta perustuu Euroopan parlamentin ja neuvoston asetuksessa (EY) N:o 850/2004 (24) säädettyyn rajoitukseen.
Näitä aineita koskevia säännöksiä on muutettu asetuksella (EU) 2019/1021, jolla vähennetään sallittuja pitoisuuksia esineissä ja lisätään dekabromidife­ nyylieetteri polybromidifenyylieetterien luetteloon.
Kyseiset muutokset olisi otettava huomioon asetuksen (EU) N:o 649/2012 liitteessä V olevassa 1 osassa.
(22)
Asetuksella (EU) 2017/852 kielletään elohopean, tiettyjen metallisen elohopean ja muiden aineiden seosten, tiettyjen elohopeayhdisteiden ja tiettyjen lisättyä elohopeaa sisältävien tuotteiden vienti.
Kyseiset vientikiellot olisi otettava huomioon asetuksen (EU) N:o 649/2012 liitteessä V olevassa 2 osassa.
(23)
Asetuksen (EU) N:o 649/2012 14 artiklan 2 kohdassa edellytetään, että komissio tarkistaa kunkin kyseisen asetuksen liitteessä I luetellun kemikaalin luokituksia niiden muutosten mukaisesti, joita tehdään Maailman tullijärjestön harmonisoidun järjestelmän nimikkeistöön tai Euroopan unionin yhdistettyyn nimikkeistöön.
Joitakin Euroopan unionin yhdistetyssä nimikkeistössä olevia kemikaalien luokituksia on muutettu sen jälkeen, kun kyseiset kemikaalit lisättiin asetuksen (EU) N:o 649/2012 liitteeseen I.
Nämä muutokset olisi otettava huomioon kyseisessä liitteessä.
(24) Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä sekä direktiivin 79/117/ETY muuttamisesta (EUVL L 158, 30.4.2004, s. 7).